Domno sacrosancto monasterio in honore sancti Petri Cluniacensi, et domno Aimardo abbati et Eldibrando preposito, nos venditores vendimus vobis campum unum, ego Ricoardus et uxor mea Eldeburgis, in pago Matisconense, in agro Galoniacense, in La Cumba Sancti Ylarii vocat, portionem nostram ad integrum. Similiter alium campum quem A Corio vocat, portionem nostram ad integrum vendimus vobis rectoribus sancti Petri, et recepimus pretium valentem duas libras, et ipsum pretium propriis manibus recepimus, et de juris nostri ad ipsam casam Dei tradimus, et faciatis post hunc diem quicquid facere volueritis, vos servi sancti Petri. Ergo si nos, aut ullus de heredibus nostris, venire vel temptare voluerit contra hanc venditionem, de auro libra I componat. Actum Cluniaco villa monasterio. S. Ricoardi, S. Ingelburgis, qui venditionem istam firmari rogaverunt. S. Arnaldi. S. Arperti. S. Teotberti. S. Aitardi. S. Girbaldi. S. Rottrudis, que consensit. S. Anselmi. S. Aimoni. Ego Deodatus datavi die lunis, in mense aprili, anno XII regnante Ludovico rege.